CELEX: 22012D0202
Language: bg
Date: 2012-10-26 00:00:00
Title: Решение на Съвместния комитет на ЕИП № 202/2012 от 26 октомври 2012 година за изменение на приложение ХХ (Околна среда) към Споразумението за ЕИП

24.1.2013   
            
            
               BG
            
            
               Официален вестник на Европейския съюз
            
            
               L 21/54
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 202/2012
   от 26 октомври 2012 година
   за изменение на приложение ХХ (Околна среда) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Регламент (ЕО) № 1005/2009 на Европейския парламент и на Съвета от 16 септември 2009 г. относно вещества, които нарушават озоновия слой (1) трябва да бъде включен в Споразумението за ЕИП.
            
         
               (2)
            
            
               Регламент (ЕС) № 744/2010 на Комисията от 18 август 2010 г. за изменение на Регламент (ЕО) № 1005/2009 на Европейския парламент и на Съвета относно вещества, които нарушават озоновия слой, по отношение на употребата на халони за критични нужди (2) трябва да бъде включен в Споразумението за ЕИП.
            
         
               (3)
            
            
               Регламент (ЕС) № 291/2011 на Комисията от 24 март 2011 г. относно съществените употреби на контролираните вещества, различни от хлорофлуоровъглеводородите, за лабораторни и аналитични цели в съответствие с Регламент (ЕО) № 1005/2009 на Европейския парламент и на Съвета относно веществата, които нарушават озоновия слой (3), трябва да бъде включен в Споразумението за ЕИП.
            
         
               (4)
            
            
               Регламент (ЕО) № 1005/2009 отменя Регламент (ЕО) № 2037/2000 на Европейския парламент и на Съвета (4), който е включен в Споразумението за ЕИП и който съответно трябва да отпадне от Споразумението за ЕИП.
            
         
               (5)
            
            
               Без да се засягат бъдещи промени от Съвместния комитет на ЕИП, следва да се отбележи, че Регламент (ЕО) № 450/2008 на Европейския парламент и на Съвета от 23 април 2008 г. за създаване на Митнически кодекс на Общността (Модернизиран митнически кодекс) (5) не е включен в Споразумението за ЕИП. Следователно позоваванията на този регламент не следва да се прилагат.
            
         
               (6)
            
            
               Във връзка с гореизложеното приложение XX към Споразумението за ЕИП следва съответно да бъде изменено,
            
         ПРИЕ НАСТОЯЩОТО РЕШЕНИЕ:
   Член 1
   Приложение XX към Споразумението за ЕИП се изменя, както следва:
   
               1.
            
            
               Текстът на точка 21аа (Регламент (ЕО) № 2037/2000 на Европейския парламент и на Съвета) се заменя със следното:
               „32009 R 1005: Регламент (ЕО) № 1005/2009 на Европейския парламент и на Съвета от 16 септември 2009 г. относно вещества, които нарушават озоновия слой (ОВ L 286, 31.10.2009 г., стр. 1), изменен със:
               
                           —
                        
                        
                           
                              32010 R 0744: Регламент (ЕС) № 744/2010 на Комисията от 18 август 2010 г. (ОВ L 218, 19.8.2010 г., стр. 2).
                        
                     За целите на настоящото Споразумение разпоредбите на този регламент се тълкуват със следните адаптации:
               
                           а)
                        
                        
                           позоваванията на Регламент (ЕО) № 450/2008 на Европейския парламент и на Съвета от 23 април 2008 г. за създаване на Митнически кодекс на Общността (Модернизиран митнически кодекс) не се прилагат;
                        
                     
                           б)
                        
                        
                           член 8, параграф 4 и параграф 5, буква б) не се прилагат
                        
                     
                           в)
                        
                        
                           по отношение на държавите от ЕАСТ формулировката в член 10, параграф 2 „съответните количества, периодът, за който е валидно изключението, и потребителите, които могат да се ползват от тези основни лабораторни и аналитични употреби“ не се прилага;
                        
                     
                           г)
                        
                        
                           член 10, параграф 6 не се прилага;
                        
                     
                           д)
                        
                        
                           в член 11, параграф 2 след текста „член 10, параграфи от 3 до 7“ се вмъква формулировката „с изключение на член 10, параграф 6“;
                        
                     
                           е)
                        
                        
                           член 11, параграф 5 не се прилага;
                        
                     
                           ж)
                        
                        
                           член 14, параграфи 1, 3 и 4 не се прилагат;
                        
                     
                           з)
                        
                        
                           глава IV не се прилага;
                        
                     
                           и)
                        
                        
                           разпоредбите в член 24 относно вноса и износа не се прилагат;
                        
                     
                           й)
                        
                        
                           членове 27 и 28 не се прилагат.
                        
                     Държавите от ЕАСТ привеждат в действие на национално ниво мерките, необходими за изпълнение на съответните разпоредби на Протокола от Монреал и на съответните мерки от Регламент (ЕО) № 1005/2009 на Европейския парламент и на Съвета.“
            
         
               2.
            
            
               След точка 21аа (Регламент (ЕО) № 1005/2009 на Европейския парламент и на Съвета) се вмъква следната точка:
               
                           „21aaa.
                        
                        
                           
                              32011 R 0291: Регламент (ЕС) № 291/2011 на Комисията от 24 март 2011 г. относно съществените употреби на контролираните вещества, различни от хлорофлуоровъглеводородите, за лабораторни и аналитични цели в съответствие с Регламент (ЕО) № 1005/2009 на Европейския парламент и на Съвета относно веществата, които нарушават озоновия слой (ОВ L 79, 25.3.2011 г., стр. 4).“
                        
                     
         Член 2
   Текстовете на регламенти (ЕО) № 1005/2009, (ЕС) № 744/2010 и (ЕС) № 291/2011 на исландски и норвежки език, които се публикуват в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 ноември 2012 г., при условие че всички нотификации до Съвместния комитет на ЕИП съгласно член 103, параграф 1 от Споразумението за ЕИП са били направени (6).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 26 октомври 2012 година.
      
         
            За Съвместния комитет на ЕИП
         
         
            Председател
         
         Atle LEIKVOLL
         
      
   
   
      (1)  ОВ L 286, 31.10.2009 г., стр. 1.
   
      (2)  ОВ L 218, 19.8.2010 г., стр. 2.
   
      (3)  ОВ L 79, 25.3.2011 г., стр. 4.
   
      (4)  ОВ L 244, 29.9.2000 г., стр. 1.
   
      (5)  ОВ L 145, 4.6.2008 г., стр. 1.
   
      (6)  Не са посочени конституционни изисквания.